Cuneiform Tablet BIN 6 74 (NBC 4000)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dí-DINGIR-ma a-na en-um-a-šùr ù i-dí-{d}IŠKUR qí-bi-ma a-na en-um-a-šùr qí-bi-ma i ṭup-pì-kà ta-áš-pu-ra-am um-ma a-ta-ma KÙ.BABBAR a ma-lá a ṣí-ib-tim tal-qé-a-ni té-er-ta-kà li-li-kam-ma úz-ni pí-té ṭup-pá-kà aš-me-ma i-na ṭup-pí-a áš-pu-ur-ma um-ma a-na-ku-ma a-na 30 ma-na KÙ.BABBAR ša i-a-tí ḫa-bu-lá-ti-ni KÙ.BABBAR ṣa-ru-pá-am 0.83333 GÍN.TA KÙ.BABBAR a-na ṣí-ib-tim al-qé ù 30 ma-na KÙ.BABBAR ù ṣí-ba-sú šé-bi-lá-ma ša-bu-a-ku 30 ma-na KÙ.BABBAR ù ṣí-ba-sú lá tù-šé-bi-lam a-ta be-<gap> <big_gap> ú-lá i-tù-ra-am u₄-mu-kà ITU.3.KAM e-ta-at-qú a-ḫi a-ta i-ḫi-id-ma i-na u₄-mì-im ša ṭup-pí ta-ša-me-ú 20 ma-na KÙ.BABBAR ù ṣí-ba-sú ku-nu-uk-ma a-na i-dí-{d}IŠKUR dí-in-ma lu-bi-lam ù ší-tí KÙ.BABBAR-pí-a 10 ma-na wa-ar-kà-tám šé-bi-lam a-dí ma-at i-na ṭup-pí ší-ta-pu-ri-im lu-uš-ta-am-ri-iṣ šu-ma lá ta-ḫi-id-ma i-dí-{d}IŠKUR ar-ḫi-iš ta-ṭá-ar-dam a-šùr li-ṭù-ul a-na 30 ma-na KÙ.BABBAR-pí-a ma-lá u₄-mu e-tí-qú-ni 1.5 GÍN.TA ṣí-ib-tám a-na 1 ma-na-im lá a-ša-me-ú-kà ù a-ša-pá-ra-ma ú-qá-lu-lu-ma